open-index/open-wikipedia-markdown huggingface dataset:
کرتارپور راہداری

**کرتارپور راہداری** بھارت اور پاکستان کے مابین مجوزہ سرحدی راہداری ہے جسے 9 نومبر 2018 میں افتتاح کیا گیا تھا۔ یہ بھارتی پنجاب میں واقع ڈیرہ بابا نانک صاحب کو پاکستان کے علاقہ کرتارپور میں واقع گردوارہ دربار صاحب کی مقدس عبادت گاہ سے منسلک کرتی ہے۔ اس مجوزہ راہداری کا مقصد ہندوستان کے مذہبی عقیدت مندوں کو پاک ہند سرحد سے محض 4.7 کلومیٹر دور واقع گردوارہ دربار صاحب کی زیارت کرنے میں آسانی پیدا کرنا ہے، جس کے ذریعے بھارتی زائرین، بطور خاص سکھ یاتری بلا ویزا گردوارہ دربار صاحب کرتارپور کی زیارت میں پیش کیا گی تھا۔ البتہ اس راہداری میں پاکستانی زائرین کے خاطر کوئی انتظام نہیں رکھا گیا۔

### افتتاح
پاکستان کے وزارت خارجہ کے ترجمان محمد فیصل کا کہنا تھا کہ اس راہداری کو نومبر 2019ء میں گرو نانک کے 550ویں یوم پیدائش سے پہلے حتمی شکل دی جائے گی۔ بھارت کے وزیر اعظم نریندر مودی نے اس قدم کو دیوار برلن کے گرنے سے تشبیہ دیتے ہوئے کہا کہ اس منصوبے سے دونوں ممالک کے مابین پائی جانے والی کشیدگی کو کم کرنے میں مدد مل سکتی ہے۔

### پس منظر
2000ء میں پاکستان نے بھارتی سکھ زائرین کو مقبرے کی زیارت کرنے کے لیے پاسپورٹ یا ویزہ کی پابندیاں ختم کرنے کا اعلان کیا تھا اس لیے میں سرحد کی بھارتی طرف ایک پل کی تعمیر کا عندیہ بھی دیا تھا۔ اگست 2018ء میں پنجاب کے وزیر اور سابق ایم پی سدھو نے اعلان کیا کہ پاکستانی جنرل قمر جاوید باجوہ نے انھیں بتایا ہے کہ پاکستان کرتارپور کی راہداری کھول دے گا۔ 26 نومبر 2018ء کو بھارتی نائب صدر وینکائیا نائیڈو نے بھارتی پنجاب کے ضلع گورداسپور کے گاؤں منن میں ڈیرہ بابا نانک کرتارپور صاحب راہداری کی بنیاد رکھی۔ 28 نومبر 2018ء کو پاکستانی وزیر اعظم عمران خان نے پاکستانی پنجاب کے ضلع ناروال کے قریب کرتارپور گاؤں میں اس راہداری کی سنگ بنیاد رکھی۔ اس موقع پر دو بھارتی وزیر ہرسمرت کور بادل اور ہردیپ سنگھ پوری پاکستان میں موجود تھے۔ نوجوت سنگھ سدھو اور امرتسر ایم پی گرجیت سنگھ اوجلا بھی اس تقریب میں شامل ہوئے۔

## حوالہ جات

زمرہ:صفحات مع گراف
زمرہ:2019ء
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:پاک-ہند سرحدی گزر گاہیں
پنجاب کی دیسی ریاستیں

**[[صوبہ پنجاب (برطانوی ہند)|پنجاب]] ** کی تقسیم سے پہلے پنجاب کی بہت سی دیسی ریاستیں تھیں۔یہ ریاستیں مکمل طور پر پنجاب کے اندر شامل تھیں۔ 1947 میں پنجاب کی تقسیم کے وقت ان میں سے کچھ ریاستیں پاکستان اور کُچھ بھارت میں شامل ہو گئیں اور اب یہ ریاستیں پاکستان اور بھارت کے مختلف علاقوں اور صوبوں میں شامل ہیں۔

## پنجاب کی دیسی ریاستیں
ترتیب

ریاست کا نام

برطانوی ایجنٹ

اس وقت حصہ

آخری نواب یا مہاراجا

1۔ ریاست بہاولپور
نوابی ریاست
پنجاب, پاکستان
نواب صادق محمد خان پنجم

2۔ ریاست بلاسپور
نوابی ریاست
ہماچل پردیش, بھارت
راجا کیرتی چند, راجا بلاسپور

3۔ ریاست فرید کوٹ
نوابی ریاست
پنجاب, بھارت
فرزند سعادت نشان حضرت قیصر ہند راجا بھرت اندر سنگھ برار بہادر, راجا فرید کوٹ

4۔ ریاست جند
نوابی ریاست
ہریانہ, بھارت
مہاراجا ستبیر سنگھ ("پرنس سنی"), مہاراجا جند

5۔ کالسیا
نوابی ریاست
ہریانہ, بھارت
راجا ہمت شیر سنگھ صاحب بہادر

6۔ ریاست کانگڑا
نوابی ریاست
ہماچل پردیش, بھارت
راجا آدتیہ دیو چند کٹوچ

7۔ ریاست کپور تھلہ
نوابی ریاست
پنجاب, بھارت
بریگیڈیئر مہاراجا سری سکھجیت سنگھ صاحب بہادر, مہاراجا کپور تھلہ

8۔ ریاست لوہارو
نوابی ریاست
ہریانہ, بھارت
نواب مرزا علاالدین احمد خان (دوسرا), نواب لوہارو

9۔ ریاست مالیر کوٹلہ
نوابی ریاست
پنجاب, بھارت

10۔ ریاست مندی
نوابی ریاست
ہماچل پردیش, بھارت
راجا سری اشوک پال سنگھ, راجا مندی

11۔ ریاست پٹیالہ
نوابی ریاست
پنجاب, بھارت
مہاراجا دھیرج سر یوداوندرا سنگھ مہندر بہادر

12۔ ریاست سیبا
نوابی ریاست
ہماچل پردیش, بھارت
راجا ڈاکٹر اشوک کے ٹھاکر

13۔ سدھوال
نوابی ریاست
پنجاب, بھارت
راجا بھائی بابر جنگ سنگھ

14۔ ریاست سرمور
نوابی ریاست
ہماچل پردیش, بھارت
لیفٹیننٹ مہاراجا راجندر پرکاش بہادر

15۔ سوکٹ/ سرندرنگر
نوابی ریاست
ہماچل پردیش, بھارت
راجا ہری سین, راجا سوکٹ"

16۔ مملکت گھروال
نوابی ریاست
اتراکھنڈ, بھارت
مہاراجا منوجندرا شاہ صاحب بہادر

17۔ ریاست امب
نوابی ریاست
خیبر پختونخوا, پاکستان
نواب محمد سعید خان

18۔ ریاست پھلرا
نوابی ریاست
خیبر پختونخوا, پاکستان
خان عطاء محمد خان

19۔ بیکانیر
نوابی ریاست
راجستھان, بھارت
سری راج راجیشور مہاراجا دھیرج نریندر سوائی مہاراجا شرومنی روی راج سنگھ جی بہادر

20۔ ریاست جموں و کشمیر
نوابی ریاست جموں کشمیر, بھارت;
آزاد کشمیر, پاکستان;
سنکیانگ, چین
شریمان راجیشور مہاراجا دھیرج سری سر ہری سنگھ اندر مہندر بہادر, مہاراجا جموں کشمیر

21۔ ریاست چمبا
نوابی ریاست
ہماچل پردیش, بھارت
ٹِکا لکشمن سنگھ

22۔ ریاست پونچھ
نوابی ریاست
جموں اور کشمیر, بھارت ازاد کشمیر, پاکستان
دھیان سنگھ

## حوالہ جات
1۔ https://pnb.wikipedia.org/wiki/%D9%BE%D9%86%D8%AC%D8%A7%D8%A8_%D8%AF%DB%8C%D8%A7%DA%BA_%D8%AF%DB%8C%D8%B3%DB%8C_%D8%B1%DB%8C%D8%A7%D8%B3%D8%AA%D8%A7%DA%BA?wprov=sfti1

زمرہ:پنجاب
زمرہ:پنجاب کی تاریخ
ظہیر ریحان

**ظہیر ریحان** 19 اگست 1935 کو پیدا ہوئے۔ وہ ایک بنگلا دیشی ناول نگار، مصنف اور فلم ساز تھے۔ بنگلہ دیشی لبریشن جنگ کے دوران انھوں نے ایک دستاویزی فلم stop genocide بنائی جس کی وجہ سے وہ ہر جگہ پہچانے جانے لگے۔
بنگالی ادب کی خدمات کے صلے میں 1970 میں انھیں بنگلہ اکیڈمی لٹریری ایوارڈ سے نوازا گیا۔ 1999 میں انھیں بنگلہ دیش کا سب سے بڑاسویلین ایوارڈ بھی دیا گیا۔ 1964 میں نگار اور 1975 میں نیشنل فلم ایوارڈ بھی ملے۔

## ابتدائی زندگی
محمد ظہیر ریحان کو 19 اگست 1935 کو فینی ڈسٹرکٹ ماجوپور گاؤں میں پیدا ہوئے۔ 1947 میں بنگال کی تقسیم کے بعد، وہ اپنے والدین کے ساتھ، کلکتہ سے اپنے گاؤں واپس آگئے۔ انھوں نے اپنی گریجویشن کی ڈگری بنگال یونیورسٹی ڈھاکہ سے حاصل کی۔

## پیشہ ورانہ زندگی
ریحان نے بنگالی ادب میں پوسٹ گریجویشن ڈگری بھی حاصل کی. ادبي کام کے ساتھ ساتھ، انھوں نے ایک بطور صحافی کام کرنا شروع کر دیا اور  1950 میں" جگر الو "میں شامل ہو گئے۔ بعد میں انھوں نے مختلف اخبارات، مثلا کھپ چارا، جینٹرک اور سنیما میں بھی کام کیا. انھوں نے 1956 میں" پروباہو" کے ایڈیٹر کے طور پر بھی کام کیا. ا ان کی پہلی مختصر کہانیاں "سویاں گرہن" کے نام سے 1955 میں شائع ہوئیں۔ انھوں نے اسسٹنٹ ہدایت کار کے  طور پر اے جے کردار کے ساتھ اردو فلم "جاگو ہوا سویرا" کے لیے 1957 میں کام کیا یہ کسی بھی فلم کے لیے ان کی پہلی کاوش تھی۔ 1968 میں انھوں نے بطور ہدایتکار فلم "کوکو ہونا سہانی "بنائی جو 1961 میں ریلیز ہوئی، 1964 میں انھوں نے پاکستان کی پہلی رنگین فلم "سنگم" اور پہلی سینما سکوپ فلم "بہانہ" بنائیں۔
وہ 1952 کی زبانی تحریک کے ایک فعال حامی تھے اور 21 فروری 1952 کو امتالا کی تاریخی میٹنگ میں حاضر تھے.

## ذاتی زندگی
ریحان دو مرتبہ رشتہ ازواج میں منسلک ہوئے۔ دونوں بیویوں کا تعلق فلم نگری سے تھا۔ پہلی اور دوسری بیوی سے ان کے چار بیٹے موجود ہیں ۔

## گمشدگی
ریحان 30 جنوری 1972 کو اپنے بھائی قابل ذکر مصنف شاہد اللہ کاسر کو تلاش کرنے کی کوشش کر رہے تھے جب لاپتہ ہوئے۔

## تصانیف
### ناول
* ترشنا (پیاس)
* حجر بخار دہری ( چارہزار سال)
* آریک پھلگن (ایک اور بہار)
* برف گالا ندی (دریا خشک برف)
* اکسای فروری (21 فروری)

### مختصر کہانیاں
* بدھ (احتجاج)
* سوریا گرہن (سورج گرہن)
* نیا پتن (نیا فاؤنڈیشن)
* اپرادھ (جرم)
* سوکیرتی (مبارک باد)
* اچھا انیچھا (خواہش یا کوئی خواہش)

## حوالہ جات

زمرہ:آدم جی ادبی اعزار کے وصول کنندگان
زمرہ:بنگلہ دیشی فلم ہدایت کار
زمرہ:بنگلہ دیشی مرد ناول نگار
زمرہ:بنگلہ دیشی ڈراما نگار اور ڈراما نویس
زمرہ:بیسویں صدی کے مرد مصنفین
زمرہ:بیسویں صدی کے ناول نگار
زمرہ:جامعہ ڈھاکہ کے فضلا
زمرہ:ضلع فینی کی شخصیات
زمرہ:لاپتہ افراد
زمرہ:بیسویں صدی کے ڈراما نگار اور ڈراما نویس
زمرہ:ویکی ڈیٹا سے مختلف مختصر وضاحت
زمرہ:بنگلہ دیش میں لاپتہ افراد کے کیس
زمرہ:بنگلہ دیش کی جنگ آزادی کی شخصیات
زمرہ:1970ء کی دہائی کے لاپتہ افراد کے کیس
زمرہ:2020ء کی وفیات
زمرہ:بنگلہ دیشی مسلم
ریا سین

**ریا سین** (پیدائشی نام ریا دیو سین ؛ پیدائش 24 جنوری 1981 ) ایک ہندوستانی اداکارہ اور ماڈل ہے۔ ریا سین ہندوستان کے ایک اداکاراوں کے خاندان میں پیدا ہوئی، اس کی نانی سُچترا سین ، ماں مون مون مون سین اور بہن ریما سین بھی اداکارائیں تھیں۔ ریا سین نے اپنی فنی زندگی کا آغاز 1991 میں فلم وِش کنیا میں بطور بچی اداکارہ سے کیا تھا۔ اس کی پہلی فلمی کامیابی 2001 ہدایتکار این0چندرا کی کم بجٹ ہندی فلم سٹائل سے ہوئی تھی۔ اس کے علاوہ اس کے دیگر قابل ذکر فلموں میں پروڈیوسر پریتیش ناندے کی ہندی-انگریزی میوزیکل فلم جھنکار بیٹس (2003) ، شادی نمبر 1 (2005) اور ملیالم خوفناک فلم انانتھابھادرم (2005) ہیں۔

ایک ماڈل کی حیثیت سے ریا سین کو شہرت اس وقت ملی جب اس نے 1998 میں سولہ برس کی عمر میں فالگنی پاٹھک کی موسیقی فلم “ یاد پیا کی آنے لگی “ میں کام کیا تھا۔ اور تب سے اب تک ریا سین موسیقی فلموں ، ٹیلی وژن اشتہارات ، فیشن شو میں کام کر رہی ہے اور مختلف میگزینوں کے سرورق پر شائع ہوتی ہے۔ ریا سین نے ایک فلاحی متحرک کے طور پر بھی کام کیا اور ایڈز آگاہی مہم کی موسیقی فلم میں اس بیماری کے بارے میں روایتی نظریات کی نفی کے لیے کام کیا۔ اس کے علاوہ اس نے بچوں کے امراض چشم کے لیے عطیات جمع کرنے میں بھی حصہ لیا۔

## اداکاری
ریا سین نے 1991 میں بچی اداکارہ کی حیثیت سے اپنے فنی سفر کا آغاز کیا اور فلم وِش کنیا میں پوجا بیدی کے بچپن کا کردار ادا کیا۔ سال 2000 میں ریا نے 19 برس کی عمر میں ریا نے نیشنل فلم ایوارڈ یافتہ ہدایتکار بھرتھراجا کی تامل فلم تاج محل میں کام کیا لیکن کاروباری طور پر یہ فلم کامیاب نہ ہو سکی تھی۔ 

## غیر ہندی فلمیں
ریا سین نے ہندی زبان کے علاوہ ہندوستان کی دوسری زبانوں کی فلموں مثلاً تیلگو، ملیالم، بنگالی اور تامل میں بھی کام کیا۔ اس کے علاوہ اس نے انگریزی فلم میں بھی اداکاری کی۔
## ماڈلنگ
[تصغیر| [لیک می ہفتہ فیشن میں, 2011]]

معروف گلوکاروں کی موسیقی فلموں میں ماڈلنگ کرنے سے ریا سین ایک مشہور اور کامیاب ماڈل بن گئی۔ جن میں فالگنی پاٹھک کا “یاد پیا کی آنے لگی” یا “چوڑی جو کھنکی”، آشا بھوسلے کا “جھمکا گرا رے”، جگجیت اور بھوسلے کے “ جب سامنے تم “ اور “ کہیں کہیں سے” ، لتا منگیشکر ، بھونسلے اور سنگھ کا “ دل کہیں ہوش کہیں “، سونو نگم کا “ جینا ہے تیرے لیے” اور شان کا “ سوٹا مارو” شامل ہیں۔

## نجی زندگی اور خاندان
[تصغیر|ریاسین (دائیں) اور [ریما سین (بائیں)]]

مغربی بنگال کے شہر کلکتہ میں 24 جنوری 1981 کو پیدا ہونے والی ریا سین ، ماضی کی معروف اداکارہ مون مون سین کی بیٹی ہے۔ اور بنگالی سینیما کی لیجنڈ اداکارہ سُچترا سین کی نواسی ہے۔ اس کی بہن ریما سین بھی ایک اداکارہ ہے۔ ریا سین کے والد بھارت دیو ورما تری پورہ کے شاہی خاندان سے ہیں۔

## حوالہ جات

زمرہ:اکیسویں صدی کی بھارتی اداکارائیں
زمرہ:اڑیہ سنیما کی اداکارائیں
زمرہ:بقید حیات شخصیات
زمرہ:بگ باس کے شرکا
زمرہ:بنگالی سنیما کی اداکارائیں
زمرہ:بنگالی شخصیات
زمرہ:بیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:تری پورہ کی اداکارائیں
زمرہ:تمل سنیما کی اداکارائیں
زمرہ:تیلگو سنیما کی اداکارائیں
زمرہ:کلکتہ یونیورسٹی کے فضلا
زمرہ:کولکاتا کی اداکارائیں
زمرہ:کولکاتا کی خواتین ماڈل
زمرہ:ملیالم فلمی اداکارائیں
زمرہ:ہندی سنیما کی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بنگالی اداکارائیں
زمرہ:کولکاتا کی شخصیات
زمرہ:1983ء کی پیدائشیں
زمرہ:بھارتی خواتین ماڈل
ابو منصور عجلی

**ابو منصور عجلی** کا ذکر جھوٹے مدعیان نبوت کے تذکرے میں آتا ہے، یہ شخص ابتدا میں امام جعفر صادق کا معتقد تھا لیکن پھر ایک دن نبوت کا دعویدار بن بیٹھا۔

## ابتدا
ابتدا میں ابو منصور عجلی، امام جعفر کا معتقد اور رافضی غالی تھا۔ لیکن جب امام ہمام نے عقیدۂ رافضیہ کے سبب اپنے یہاں سے خارج کر دیا تو دل میں بیٹھے غبار نے غلط راستے کی رہنمائی کر دی اور اس نے چند روز میں ہی یہ دعویٰ کر دیا کہ وہ امام محمد باقر کا خلیفہ اور جانشین ہے اور یہ کہ امام محمد باقر کا درجۂ امامت اس کی طرف منتقل کیا گیا ہے۔

## عجیب و غریب
اس کا کہنا تھا کہ امام محمد باقر کی رحلت کے بعد اللہ تعالی نے اس کو آسمان پر بلا کر یہ کہا کہ "اے بیٹے! لوگوں کی طرف میرا پیغام پہنچا دے۔ امامت سے پہلے جو باتیں حضرت علی سے منسوب کرتا تھا، امامت کے ان باتوں کو خود سے منسوب کرنے لگا۔ قرآن کریم کے نصوص شرعیہ میں عجیب و غریب تاویل کرتا تھا، مثلاً یہ کہ جنت اور دوزخ کے تعلق سے کہتا کہ جنت، دراصل دنیاوی عیش و آرام کا نام ہے اور دوزخ کا مطلب دنیاوی پریشانیاں ہیں۔ کبھی کہتا کہ جنت سے قابلِ احترام اور نسبت اہل بیت ہیں اور دوزخ سے مراد، ابو بکر صدیق و عمر فاروق و عثمان غنی اور امیر معاویہ رضی اللہ عنہم وغیرہ ہیں۔ کبھی حضرت علی اور ان کی اولاد کو فرائض سے تعبیر دیتا اور کبھی دوسرے اجلہ صحابہ کو محرمات کہ دیتا۔

## عقیدۂ نبوت
نبوت کے متعلق اس کا عقیدہ تھا کہ اس کا سلسلہ قیامت تک جاری رہے گا اور یہ کہ حضرت جبرئیل علیہ السلام غلطی سے حضرت محمد ﷺ کے پاس وحی لے کر چلے گئے ورنہ دراصل ان کو حضرت علی کے پاس بھیجا گیا تھا۔

## تعلیمات کفریہ
ابو منصور عجلی کی تعلیم یہ تھی کہ جو کوئی امام تک پہنچ جائے اس سے تمام تکلفات شرعیہ اٹھا لیے جاتے ہیں اور یہ کہ جو کوئی ابو منصور عجلی کے عقائد و فکر سے اختلاف رکھنے والے چالیس افراد کو قتل کرے گا اسے قرب خدا وندی نصیب ہوگا۔

## انجام
ختم نبوت کا انکار، باطل عقائد اور تعلیمات کفریہ کے سبب ابو منصور عجلی پر کفر کا فتویٰ لگا، چنانچہ خلیفہ ہشام بن عبد الملک کی طرف سے مقرر کردہ والئ عراق یوسف بن عمر ثقفی کو جب ان باتوں کا علم ہوا تو اس نے ابو منصور عجلی کو گرفتار کر کے کوفہ میں تختۂ دار پر لٹکا دیا۔ اس طرح وہ اپنے عبرت ناک انجام کو پہنچا۔

## حوالہ جات

زمرہ:اسلام میں جھوٹے انبیا
الیگزینڈریا اوکاسیو-کورٹیز

**الیگزینڈریا اوکاسیو-کورٹیز**  کا تعلق نیویارک سے ہے۔2017ءتک وہ بار میں ویٹریس تھی. اس کے باوجود وہ ڈیموکریٹ پارٹی کا ٹکٹ لے کر کانگریس کا الیکشن جیت گئی۔ یہ ٹکٹ بھی اس نے پرائمری الیکشن میں سب سے زیادہ ووٹ لے کر حاصل کیا تھا۔

## مزید دیکھیے
*  100 خواتین (بی بی سی)

## حوالہ جات

زمرہ:1989ء کی پیدائشیں
زمرہ:اکیسویں صدی کے امریکی سیاست دان
زمرہ:امریکی رومن کیتھولک
زمرہ:امریکی فعالیت پسند خواتین
زمرہ:برونکس کی شخصیات
زمرہ:بقید حیات شخصیات
زمرہ:بوسٹن یونیورسٹی کالج آف آرٹس اینڈ سائنسز کے فضلا
زمرہ:بیسویں صدی کی امریکی خواتین
زمرہ:ریاستہائے متحدہ کے ایل جی بی ٹی کیو حقوق فعالیت پسند
زمرہ:کاتھولک اشتراکیت پسند شخصیات
زمرہ:نیو یارک (ریاست) کے کیتھولک
زمرہ:نیو یارک سیاست میں خواتین
زمرہ:نیو یارک سٹی کی شخصیات
زمرہ:نیو یارک (ریاست) کے ڈیموکریٹس
زمرہ:اکیسویں صدی کی امریکی خواتین سیاست دان
زمرہ:بی بی سی 100 خواتین
زمرہ:بیسویں صدی کے رومن کیتھولک
زمرہ:اکیسویں صدی کے رومن کیتھولک
زمرہ:ویکی ڈیٹا سے مختلف مختصر وضاحت
زمرہ:رومن کیتھولک فعالیت پسند
زمرہ:یہودی نژاد امریکی شخصیات
زمرہ:امریکی خواتین کمپنی بانیان
زمرہ:اکیسویں صدی امریکی معلمین
زمرہ:اکیسویں صدی کے امریکی یہودی
زمرہ:امریکی اشتراکیت پسند
زمرہ:امریکی ملحدین
زمرہ:فعالیت پسند
زمرہ:امریکی سیاست دان
زمرہ:امریکی کالم نگار
زمرہ:ڈیموکریٹک پارٹی (ریاستہائے متحدہ) کے سیاست دان
زمرہ:نیو یارک سٹی کے سیاست دان
مکاتبات امام غزالی

مکاتبات امام غزالی محمد غزالی کی خط کتابت پر مبنی اک کتاب ہے جس کی ترتیب و تدوین ان کے بھائی احمد غزالی نے کی۔
اس کتاب میں انھوں نے اپنے وقت کی مقتدر اور اہم شخصیات خطوط ارسال کیے جو پند و نصیحت اور حکمت و موعظت کا نادر شاہکارہیں۔ ان خطوط میں امام غزالی کی سیاسی بصیرت و دانائی بخوبی محسوس ہوتی ہے۔

امام محمد غزالی 1058 میں طوس میں پیدا ہوئے ۔ امام الحرمین عبد الملک جوینی کے قابل فخر شاگرد رہے۔ نظام الملک طوسی نے بغداد کے مدرسہ نظامیہ کی صدارت آپ کو دی۔

اس کتاب کی تدوین جدید امجد عزیز نے کی ہے اور تقدیم و نظر ثانی پروفیسر محمد نصر اللہ معینی نے کی جو گورنمنٹ کالج یونیورسٹی لاہور کے صدر شعبہ عربی ہیں۔ پاکستان میں اشاعت اول سال 2002 میں ہے۔ کتاب زاویہ فاؤنڈیشن کی طرف سے پیش کی گئی ہے۔
## کتاب کے اہم عنوانات
کتاب کے آغاز میں محمد نصراللہ معینی نے امام غزالی کی زندگی کا مختصر جائزہ لیا ہے جس میں ان کی حق گوئی و بیباکی، خدمت خلق اور جاہ و منصب سے گریز کو اجاگر کیا ہے۔
## امام احمد غزالی
امام غزالی کے مکاتبات ان کے برادر خورد احمد غزالی کے مرتب کردہ ہیں جو اپنے بھائی کے ہم مکتب بھی رہے اور کمال علم کے ساتھی بھی۔ امام احمد غزالی تصوف کا ذوق رکھتے تھے، تصوف کے ساتھ ساتھ وعظ و ارشاد میں بھی مصروف رہتے تھے۔ صاعد بن فارس نے احمد غزالی کے مواعظ کو باقاعدہ قلمبند کیا ہے اور آپ کے تفسیری نکات اور رموز تصوف بیان کیے ہیں۔احمد غزالی اپنے بڑے بھائی محمد غزالی کی صدر نشینی اور تدریس کو ترک کردینے کے بعد جامعہ نظامیہ میں طلبہ کو پڑھاتے رہے۔ احیائے علوم کی ایک شرح لباب الاحیاء ان کی تصنیف ہے اس کے علاوہ الذخیرۃ فی علوم البصیرۃ بھی آپ کی علمی کاوش ہے۔ نفحات الانس میں مولانا جامی نے بتایا ہے کہ فخر الدین عراقی کی "لمعات" کتاب احمد غزالی کی فارسی کتاب "سوانح" پر مبنی ہے۔  آپ کا وصال 517 ہجری میں ہوا اور مزار قزوین میں ہے۔
## کتاب کے ابواب
کتاب کو پانچ ابواب میں تقسیم کیا گیا ہے۔
* باب اول میں سلاطین کے مکتوبات امام غزالی کے نام اور امام غزالی کے مکتوبات سلاطین کے نام
* باب دوم میں امام غزالی کے خطوط وزرا کے نام
* باب سوم میں عمائدین سلطنت اور امرا کے نام خطوط
* باب چہارم میں امام غزالی کے مکتوبات فقہا اور ائمہ کے نام
* باب پنجم میں مختلف لوگوں کی طرف پند و نصائح پر مشتمل خطوط
المکتبہ جدیدیہ پر امام غزالی کے خطوط انگریزی ، فارسی اور بنگالی زبان میں ترجمہ کرکے پیش کیے گئے ہیں۔
## حوالہ جات

زمرہ:غزالی کی تصنیفات
ما ملکت ایمانکم (سوریہ کا ٹی وی سلسلہ)

**ما ملکت ایمانکم** ملک سوریہ میں 2010ء کے عرصے میں نشر کیے جانے والا ایک ٹیلی ویژن سیریل ہے۔ یہ سیریل بہ طور خاص اس سال رمضان کے موقع پر عوام میں بے حد مقبول رہا۔ اس ٹی وی شو میں جن موضوعات کو منظر عام پر لایا گیا وہ ہم جنسیت، رشوت ستانی اور غیر زوجی جنسی تعلقات ہیں۔ 

## عنوان
اس سیریل کا عنوان ایک مشہور قرآنی آیت ما ملکت ایمانکم (جو تمھارے ماتحت ہیں) پر بنایا گیا ہے۔ یہ آیت باندیوں سے متعلق ہے۔ اس وجہ سے کئی اسلام پسند اس سیریل پر پابندی کا مطالبہ کر رہے تھے کہ سیریل کا اسلامی آیت سے کوئی تعلق نہیں ہے اور اس طرح کا ٹی وی شو گستاخی اور اہانت اسلام پر مبنی ہے۔

## سیریل کی پیش کش کے اہم پہلو
اس سیریل میں کئی کرداروں کو جدید سوریائی ماحول میں حالات کے ستم رسیدہ افراد کے طور پر پیش کیا گیا ہے۔ لیلٰی جو حجاب پر سختی سے عمل کرتی ہے، نیکی اور بدی کی کش مکش میں گرفتار ہو جاتی ہے۔ بالآخر اس کا قتل ہوتا ہے اور اس کا جسم ریزہ ریزہ حالت میں پایا جاتا ہے۔ سیریل کی ایک اور خاتون عالیہ اپنے خاندان کی کفالت کے لیے خود کو بازار میں عملاً فروخت کر دیتی ہے۔ جہاں عام طور سے شوہر بیوی کی عزت کا پاسبان اور محافظ سمجھا جاتا ہے، وہاں یہ بتایا جاتا ہے کہ غارم نامی خاتون کا شوہر اپنی بیوی کی اس بات کے لیے حوصلہ افزائی کرتا ہے کہ وہ مفادات کے حصول کے لیے بر سر آوردہ لوگوں کے ساتھ تعلقات قائم کرے۔

## تنقید
سوریہ کے قدامت پسند افراد نے اس سیریل کی شدید مذمت کی اور اس پر پابندی عائد کرنے کا مطالبہ کیا۔ ان کا کہنا تھا کہ سیریل کا عنوان سیاق و سباق سے ہٹ کر ہے اور اس سے اسلام کی شبیہ مسخ کر کے پیش کی جا رہی ہے۔ یہ بھی دعویٰ کیا کہ اس سیریل میں حجاب پوش خواتین کو مظلوم بتایا گیا ہے، جو غلط ہے۔

## تعریف
یہ سیریل 2010ء کے مشہور ترین سوریائی سیریلوں میں سے ایک تھا۔ متنازع موضوعات اور رمضان کے مہینے کے باوجود یہ کثرت سے دیکھا گیا۔ کئی سوریائی نوجوانوں نے اس کی تعریف کی۔

## سوریہ میں مذہب نوازوں کی حکومت کی جانب سے عدم حوصلہ افزائی
حالاںکہ سوریہ ایک مسلم اکثریتی ملک ہے، تاہم اس کا آئین نامذہبی ہے۔ سنہ 2010ء ہی کے آس پاس 1,200 اسکولی ٹیچروں کو نقاب کی وجہ سے عوامی شعبے کی ملازمت اختیار کرنا پڑا اور حکومت نے جامعات میں مکمل چہرے کے حجاب پر پابندی عائد کر دی ہے۔

## مزید دیکھیے
* اسلام میں عورت
* غلامی اور اسلام
* ما ملکت ایمانکم
* آل پاکستان ویمنز ایسوسی ایشن

## حوالہ جات

زمرہ:عرب ثقافت بلحاظ قومیت
زمرہ:ٹی وی پروگرام
ہولسٹن فریزین مویشی

**ہولسٹن فریزین مویشی**  بڑے سائز کے مویشیوں کی نسل ہے۔اس نسل کے بالغ مویشیوں کا اوسط کندھوں تک قد 147 سینٹی میٹر یا 58 انچ اور وزن 1500 پاؤنڈ ہوتا ہے۔

## مزید دیکھیے
*
## حوالہ جات

زمرہ:دودھ دینے والے مویشیوں کی نسلیں
زمرہ:مویشیوں کی نسلیں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:جرمنی سے شروع ہونے والی جانوروں کی نسلیں
زمرہ:نیدرلینڈز سے شروع ہونے والی جانوروں کی نسلیں
لائیکا پروڈکشن

**لائیکا پروڈکشن** ایک بھارتی تفریحی کمپنی ہے۔ اس کمپنی کو 2014ء میں اے شوبھاسکرن نے قائم کیا۔ یہ کمپنی لائیکا موبائل کی ذیلی کمپنی ہے۔ یہ کمپنی بھارت میں بننے والی فلموں کی تیاری اور تقسیم کاری کے کاروبار کی وجہ سے جانی جاتی ہے۔

اس کمپنی نے بھارت کی سب سے مہنگی فلم 2.0 پروڈیوس کی۔ اس فلم کا بجٹ تقریبا 543 کروڑ ہے۔ اس فلم کو ایس شنکر نے ہدایت دی اور ستارے تمل و ہندی اداکار رجنی کانت، ہندی اداکار اکشے کمار اور برطانوی اداکارہ ایمی جیکسن ہیں۔

## فلمیں
### تیاری

### تقسیم کاری
فلموں کی تیاری کے علاوہ 2014ء کے بعد لائیکا پروڈکشن نے مندرجہ ذیل فلموں کی تقسیم کاری بھی کی ہے:

* *[[نانم راوڈی دھان]]* (2015ء)
* *[[وسرنائی]]* (2016ء)
* *[[ویٹری ویل]]* (2016ء)
* *[[اسپائیڈر (2017ء فلم)|اسپائیڈر]]* (2017ء)
* *[[کالا (2018ء فلم)|کالا]]* (2018ء)
* *[[ارمبو تھرائی (2018ء فلم)|ارمبو تھرائی]]* (2018ء)
* *[[پرییرم پرومل]]* (2018ء)
* *[[سندا کوژی 2]]* (2018ء)
* *[[دھروا نٹچتھرم]]* (2018ء)

### گانوں کی البم
* *[[اناکو انورو پر ارکو]]* (2016ء)
* *[[یمن (فلم)|یمن]]* (2017ء)
* *[[اپاڈائی ویلم]]* (2017ء)
* *[[دیا (فلم)|دیا]]* (2017ء)
* *[[2.0 (فلم)|2.0]]* (2018ء)
* *[[کولموو کوکلا]]* (2018ء)

## مزید دیکھیے
*لائیکا موبائل
*تمل ناڈو کا سنیما
*لائیکا کووئی کنگز

## حوالہ جات

زمرہ:بھارت کے فلم تقسیم کار
زمرہ:بالی وڈ
زمرہ:بھارت کی فلم پروڈکشن کمپنیاں
زمرہ:ویکی ڈیٹا سے مختلف مختصر وضاحت
دشمن کا سامنا

**دشمن کا سامنا** (White Right: Meeting the Enemy) کو دیا خان نے فیوز فلمز کے تحت 2017 میں تخلیق کیا ۔ اس فلم کو برطانیہ کے آئی ٹی وی نامی پرائیویٹ چینل نے 17 دسمبر 2017ء میں نشر کیا۔

## پس منظر و کہانی

اس فلم کو بنانے کے لیے دیا خان نے ریاست ہائے متحدہ امریکہ کا سفر کیا۔ تاکہ وہاں دائیں بازو کے نسل پرستوں سے مل کر ان کی نفرت کے پیچھے کی ذاتی و سیاسی وجوہات جان کر اسے دوسرے لوگوں تک پہنچائے۔ اس فلم کی تحریک دیا خان کو بی بی سی پر اپنے دیے گئے انٹرویو سے ملی۔ جس میں انھوں نے کثیر الثقافتی معاشرے کے حق میں بات کی تھی۔ جس کے نتیجے میں انھیں بہت زیادہ نفرت انگیز ای میل کا سامنا کرنا پڑا۔ چنانچہ دیا خان نے اس نفرت کی وجوہات جاننے کے لیے ان لوگوں سے ملنے کا منصوبہ بنایا جنھیں وہ ناپسند کرنے کے علاوہ وہ ہمیشہ سے کتراتی رہی تھیں۔

بقول دیا خان جب انھوں نے اس فلم کو شروع کیا تھا تو وہ اتنی پُر امید نہ تھیں لیکن فلم کے خاتمے پر وہ خاصی پُر امید تھیں کہ اس نفرت کو ختم کیا جا سکا۔ فلم کے آخر میں ایک سین اس کی گواہی دیتا ہے کہ فلم کا ایک کردار جو فلم کے وسط میں کہتا ہے کہ وہ سب غیر ملکیوں کو امریکا سے نکالنا چاہتا ہے۔ دیا خان نے اُس سے سوال کیا، کیا میں بھی اُن میں شامل ہوں۔ اس کردار کا نے اثبات میں جواب دیا۔ جب دیا خان ابھی فلم کی تدوین میں مصروف تھیں، تو اسی آدمی نے فون کر کے بتایا کہ میں نے اس نسل پرست تحریک سے کنارہ کشی اختیار کر لی ہے۔ دیا نے پھر سوال کیا کہ اب جب تم تبدیل ہو چکے، کیا تم اب بھی مجھے ملک بدر کرنا چاہو گے تو اُس نے نفی میں جواب دیا کہ نہیں، اب میں تمھیں اپنا دوست سمجھتا ہوں۔ چند ماہ پہلے فلم کے کین پارکر نامی ایک اور کردار نے نسل پرست تحریک سے کنارہ کر لیا ہے۔ جس کا ذکر اُس نے امریکا کی مشہور اخبار ی*و ایس اے ٹوڈے* میں کیا ۔

## اداکار
* فرینک می انک
* پردیپ سنگھ کالیکا
* آرنو میشالیس
* جیف شوایپ
* برائن کلپیپر
* کین پارکر
* پیٹر تھیفت
* رچرڈ بی سپینسر
* جیرڈ ٹیلر

## اعزازات و نامزدگیاں

## بیرونی روابط
* باضابطہ ویب گاہ
* 

## حوالہ جات

زمرہ:2010ء کی دہائی کی دستاویزی فلمیں
زمرہ:2017ء کی فلمیں
زمرہ:2017ء کی ٹیلی ویژن فلمیں
زمرہ:انگریزی فلمیں
زمرہ:برطانوی دستاویزی فلمیں
زمرہ:برطانوی ٹیلی ویژن دستاویزی فلمیں
زمرہ:جیکسن ویل، فلوریڈا میں عکس بند فلمیں
زمرہ:دستاویزی فلمیں
زمرہ:فلوریڈا میں فلم سیٹ
زمرہ:مشی گن میں عکس بند فلمیں
زمرہ:مشی گن میں فلم سیٹ
زمرہ:ورجینیا میں فلم سیٹ
زمرہ:وسکونسن میں عکس بند فلمیں
زمرہ:وسکونسن میں فلم سیٹ
زمرہ:ٹینیسی میں عکس بند فلمیں
زمرہ:ٹینیسی میں فلم سیٹ
زمرہ:ڈیٹرائٹ میں عکس بند فلمیں
زمرہ:ڈیٹرائٹ میں فلم سیٹ
زمرہ:2017ء کی دستاویزی فلمیں
زمرہ:2010ء کی دہائی کی برطانوی فلمیں
زمرہ:نسل پرستی کے بارے میں فلمیں
شیخ خضر سیوستانی

**شیخ خضر سیوستانی** (وفات: 994ھ مطابق 1586ء) سندھ میں سلسلہ قادریہ کے عظیم المرتبت صوفی اور بزرگ تھے۔آپ کو ہندوستان میں سلسلہ قادریہ کی ترویج و اِشاعت میں اہم ترین صوفیا میں شمار کیا جاتا ہے۔ سندھ میں سلسلہ قادریہ کے فیوض و برکات کو عام کرنے میں شیخ خضر کا بڑا حصہ ہے۔ حضرت میاں میر محمد قادری بالاپیر شاہ پیر لاہوری (متوفی 1635ء اِنہی کے جلیل القدر مرید اور خلیفہ تھے جنھوں نے نہ صرف سندھ بلکہ پنجاب میں بھی سلسلہ قادریہ کی تعلیمات کو عام کیا۔

## سوانح
شیخ خضر سیوستان میں پیدا ہوئے۔ ابتدائے زِندگی سے ہی اتقا و تقدس، توکل و استغنا کے جواہر نمایاں تھے۔ توکل کی انتہا یہ تھی کہ انھوں نے اپنے پاس کچھ بھی نہ رکھا اور سب لوگوں میں تقسیم کر دیا۔ ایک بڑا حصہ دِن کا قبرستان میں گزارتے تھے، بعد ازاں سیوستان کے متصل ایک پہاڑ میں مقیم ہو گئے تھے جہاں اُن کا سارا وقت عبادت، ریاضت اور یادِ الٰہی میں صرف ہوتا تھا۔ اُس پہاڑ میں شیخ نے ایک تنور بھی بنوایا تھا جس میں روٹی پکنے کی نوبت کبھی نہیں آئی۔ گرمی و سردی کے موسم میں ہمیشہ اُن لباس ایک تہبند رہا۔ سردی میں ہمیشہ اُس تنور میں بیٹھ کر یادِ الٰہی میں مصروف رہتے۔ مشہور ہے جس پتھر وہ بیٹھتے تھے، وہ کبھی گرم نہیں ہوا۔ پہاڑ میں سکونت اختیار کرنے کے بعد وہ شہر سیوستان میں بہت کم آیا کرتے تھے۔ تعلقاتِ دُنیوی سے یہاں تک اِجتناب کرتے تھے کہ سوائے اللہ کے اُن کا دوست نہ تھا۔ اکثر درختوں کے پتے کھا کر زندگی بسر کی۔

### حاکم سیوستان سے مکالمہ

دارا شکوہ نے سفینۃ الاولیاء میں لکھا ہے کہ: ’’ ایک بار حاکم سیوستان اُس پہاڑ پر آپ کی زیارت کے لیے آیا۔ شدید گرمی کا موسم تھا اور آپ پتھر پر بیٹھے ہوئے عبادت و مراقبہ میں مصروف تھے۔ وہ اِس خیال سے کہ آپ کو راحت پہنچے، اِس طرح کھرا ہو گیا کہ اُس کا سایہ آپ پر پڑنے لگا۔ جب آپ مراقبہ سے فارغ ہوئے تو آپ نے اُس سے پوچھا کہ تم کون ہو؟ کیوں اِس ویرانے میں آئے ہو اور تمھارا کیا مقصد ہے؟ اُس نے جواب دیا کہ اِس وقت حاضری سے میرا یہ مقصد تھا کہ آپ کی زیارت کی خوش نصیبی حاصل کروں اور آپ سے عرض کروں کہ اگر آپ کوئی خدمت مجھ سے متعلق فرمائیں تو اُس کی بجا آوری میری انتہائی سعادت ہوگی۔ آپ نے کہا کہ: میرا کوئی کام بھی ایسا نہیں جو تم پورا کرسکو۔ حاکم نے نہایت ہی لجاجت سے پھر دوبارہ عرض کیا کہ اگر کوئی خدمت مجھ سے متعلق فرمائی جائے تو میرے لیے باعث فخر ہوگی۔ آپ نے کہا: اچھا جو میں کہتا ہوں تم اُسے منظور کرو گے۔ اُس نے عرض کیا: ضرور۔ آپ نے کہا: تو یہ اپنا سایہ جو تم نے مجھ پر ڈال رکھا ہے، اُسے ہٹا لو، اِس لیے کہ جو لوگ اللہ کے سائے میں زِندگی گزارتے ہیں، انھیں اِس سائے کی ضرورت نہیں، دوسری بات جو میں تم سے کہنا چاہتا ہوں، وہ یہ ہے کہ تم جہاں سے آئے ہو، واپس چلے جاؤ۔ حاکم یہ سن کر فوراً وہاں سے ہٹ کر اِتنی دور کھڑا ہو گیا کہ اُس کا سایہ آپ پر نہ پڑے۔ پھر اُس نے عرض کیا کہ میں حضور کے اِرشاد کی تعمیل کرتا ہوں اور واپس جاتا ہوں لیکن میری تمنا یہ ہے کہ آپ اپنے خاص وقت میں جب آپ عبادتِ الٰہی میں مصروف ہوں، میرے لیے دعائے خیر فرمائیں۔ آپ نے کہا: ’’اللہ تعالیٰ مجھے اُس وقت کے لیے زِندہ نہ رکھے کہ جبکہ اللہ تعالیٰ کی ذات کے سواء میرے دِل میں کوئی دوسرا خیال آئے اور میں اُس وقت میں تمھیں یاد کروں‘‘۔

## وفات
شیخ خضر کا انتقال 994ھ مطابق 1586ء میں سیوستان میں ہوا اور اِن کی تدفین بھی وہیں کی گئی۔

## حوالہ جات

## مزید دیکھیے

* میاں میر

زمرہ:1586ء کی وفیات
وینکائیا نائیڈو

**وینکائیا نائیڈو** ایک بھارتی سیاست دان جو 11 اگست 2017ء سے بھارت کے نائب صدر ہیں۔ اس سے قبل مودی کابینہ میں وزیر سکونت و انسداد شہری غربت، وزیر شہری ترقی اور وزیر اطلاعات و نشریات تھے۔ وہ بھارتیہ جنتا پارٹی کے اہم رہنما ہیں اور 2002ء سے 2004ء تک اس کے قومی صدر تھے۔ وہ اٹل بہاری واجپائی حکومت میں مرکزی وزیر برائے دیہی ترقی بھی تھے۔ 11 اگست 2018ء کو انھوں نے بھارت کے نائب صدر کے طور پر حلف اٹھایا تھا۔
## ابتدائی زندگی
وینکائیا نائیڈو یکم جولائی 1949ء کو بھارتی ریاست آندھرا پردیش کے مغربی گوداوری ضلع میں اونگوٹورو میں پیدا ہوئے تھے۔ ان کے والد کا نام آنجہانی رنگائیا نائیڈو اور والدہ کا نام شریمتی رمن اما ہے۔ ان کی پیدائش ایک کسان خاندان میں ہوئی تھی۔ انھوں نے میٹرک تک تعلیم ضلع پرشاد ہائی اسکول، بُچیریڈی پالیم (نیلور) سے حاصل کی۔ اور سیاست میں بیچلر اور سفارتی علوم کی ڈگری وی آر کالج سے حاصل کی۔ بعد ازاں آندھرا یونیورسٹی کالج آف لا، وشاکھاپٹنم سے بین الاقوامی قانون میں تخصّص کے ساتھ بیچلر کیا۔ وہ راشٹریہ سویم سیوک سنگھ میں سویم سیوک تھے اور اپنے کالج کے دنوں میں اکھل بھارتیہ ودیارتھی پریشد میں شمولیت اختیار کی تھی۔ وہ آندھرا یونیورسٹی سے منسلک کالجوں کے اسٹوڈنٹس یونین کے صدر منتخب ہوئے تھے۔ سنہ 1972ء کی جے آندھرا تحریک میں مرکزی کردار ادا کرنے بعد وہ سب کی نظروں میں آ گئے۔ تحریک میں کاکانی وینکٹ رتنم کی سربراہی کے دوران انھوں نے نیلور میں مظاہروں میں سرگرمی سے حصہ لیا۔

سنہ 1974ء میں وہ آندھرا پردیش کی انسداد بدعنوانی جے پرکاش نرائن چھاتر سنگرش سمیتی کے کنوینر بن گئے۔ وہ ہنگامی صورت حال کے خلاف سڑکوں پر نکلے اور گرفتار ہوئے۔ سنہ 1977ء سے سنہ 1980ء تک وہ اس کی یوتھ ونگ کے صدر تھے۔
## نجی زندگی
وینکائیا نائیڈو نے 14 جولائی 1971ء کو اوشا نائیڈو سے شادی کی تھی۔ ان کا بیٹا اور بیٹی ہے۔
## حوالہ جات

زمرہ:آندھرا پردیش سے بھارتیہ جنتا پارٹی کے سیاست دان
زمرہ:بھارت کے نائب صدور
زمرہ:بھارت کے وزرائے اطلاعات و نشریات
زمرہ:بھارتی کابینہ کے ارکان
زمرہ:بھارتی ہندو
زمرہ:بھارتیہ جنتا پارٹی کے صدور
زمرہ:بقید حیات شخصیات
زمرہ:تیلگو شخصیات
زمرہ:جنتا پارٹی کے سیاست دان
زمرہ:راجستھان سے راجیہ سبھا کے ارکان
زمرہ:عوامی امور میں پدم وبھوشن کے وصول کنندگان
زمرہ:کرناٹک سے راجیہ سبھا کے ارکان
زمرہ:نریندر مودی کی وزارت
زمرہ:نیلور کی شخصیات
زمرہ:ویکی ڈیٹا سے مختلف مختصر وضاحت
زمرہ:1948ء کی پیدائشیں
زمرہ:1949ء کی پیدائشیں

زمرہ:بھارت میں ہنگامی صورت حال کے دوران میں قید بھارتی
اے شوبھاسکرن

**علی رجہ شوبھاسکرن** (پیدائش: 2 مارچ، 1972ء)، ایک برطانوی سری لنکائی تمل کاروباری شخصیت، فلم پروڈیوسر اور لائیکا موبائل کے چیئرمین ہیں۔ لائیکا موبائل کمپنی 2006ء میں شروع ہوئی اور اب تک دنیا کے 21 ممالک میں ان کے 14 ملین سے زائد گراہک (customers) ہیں۔

شوبھاسکرن کی کمپنی لائیکا پروڈکشن چینائی، بھارت میں واقع ہے۔ یہ کمپنی بھارت کی فلموں میں کاروبار کی وجہ سے مشہور ہے۔ ان کی پہلی فلم 2014ء کی ہنگامہ خیز فلم کتھی تھی جس کو اے آر مروگداس نے ہدایت کیا۔ حال ہی میں ان کی پروڈیوس کردہ بھارت کی سب سے مہنگی فلم 2.0 جاری کی گئی۔ اس فلم کا بجٹ تقریبا 543 کروڑ ہے۔

## اعزازات
اکتوبر 2011ء میں، شوبھاسکرن کی کمپنی لائیکا ٹیل کو دی سنڈے ٹائمز کی طرف سے جاری کردہ 250 درمیانی مارکیٹ کی ذاتی کمپنیوں کی فہرست میں 36واں درجہ دیا گیا۔ 2010ء میں برطانیہ میں ایشیائی کمیوٹی کی تقریب ایشین اچیورز ایوارڈ سرمنی (Asian Achievers Award ceremony) کے موقع پر شوبھاسکرن کو بہترین انٹرپرائز کے لیے ایک طلائی اعزاز دیا گیا۔ دی ایشین وائس پولیٹیکل اینڈ پبلک لائف (The Asian Voice Political and Public Life) نے 2011ء میں شوبھاسکرن کو بہترین کاروباری شخصیت کا اعزاز دیا۔

2012ء میں انگریزی ایشیائی بزنس اعزازات (English Asian Business Awards) کے موقع پر لائیکا موبائل کی عالمی سطح پر اضافے پر شوبھاسکرن کو "2011 کا طاقت ور  اعزاز" سے نوازا گیا، اس اعزاز کے ساتھ اسی تقریب کے دوران آپ کو "سال کی بہترین سوشل کاروباری شخصیت" اعزاز سے بھی نوازا گیا۔

## چیریٹی
2010ء میں، شوبھاسکرن اور اس کی والدہ گننمبیکئی علی رجہ نے غریب لوگوں کی مدد کر نے گننم فاؤنڈیشن کے نام سے ایک چیریٹی قائم کی۔ اس فاؤنڈیشن کا کام غریب لوگوں کی مدد کرنا ہے۔ اس کمپنی نے کافی لوگوں کی مدد کی خاص کر ان لوگوں کی جو سری لنکن سول جنگ کی وجہ سے متاثر ہوئے۔ 2015ء میں گننم فاؤنڈیشن نے سری لنکا کے ایک ضلع میں 150 سے زائد گھر تعمیر کروائے۔

## حوالہ جات

## بیرونی روابط
*Lycamobile.com
زمرہ:بقید حیات شخصیات
زمرہ:1972ء کی پیدائشیں
زمرہ:سری لنکی کاروباری شخصیات
محمد احمد مصباحی

**محمد احمد مصباحی** (ولادت 1371ھ مطابق 1952ء) ایک بھارتی سنی عالم دین ہیں۔ احمد مصباحی اعظم گڑھ کے ایک گاؤں بھیرا میں پیدا ہوئے۔ اب یہ گاؤں اتر پردیش کے ضلع مئو میں ہے۔ آپ کے والد کا نام محمد صابر اشرفی ہے۔ آپ اس وقت اہل سنت کے مرکزی ادارے جامعہ اشرفیہ مبارک پور اعظم گڑھ کے ناظم تعلیمات ہیں۔ آپ نے خدمت خلق کے لیے گراں قدر خدمات انجام دی ہیں اور دے رہے ہیں۔
## تعلیم
آپ نے اپنی ابتدائی تعلیم اپنی والدہ اور مدرسہ اسلامیہ رحیمیہ جو آپ کے گاؤں میں واقع ہے، سے حاصل کی۔ مزید تعلیم کے لیے مدرسیہ اشرفیہ ضیاء العلوم خیر آباد کا سفر کیا۔ وہاں پانچ سال گزارنے کے بعد اعلیٰ تعلیم کے حصول کے لیے جامعہ اشرفیہ مبارک پور کا سفر کیا۔ آپ نے جامعہ اشرفیہ سے 1389ھ مطابق 1969ء میں فراغت حاصل کی۔

## تدریسی خدمات
تعلیم سے فراغت کے بعد آپ نے دار العلوم فیضیہ نظامیہ (بھاگل پور)، مدرسہ فیض العلوم (جمشید پور)، دار العلوم ندائے حق (امبیڈکر نگر) اور مدرسہ فیض العلوم (مئو) میں تدریسی خدمات انجام دیں، نو سال تک آپ مدرسہ فیض العلوم محمد آباد مئو میں صدر المدرسین رہے پھر اس کے بعد الجامعتہ الاشرفیہ مبارکپور میں 15 جون 1986ء کو شیخ الادب والتفسیر کی حیثیت سے تشریف لائے، جولائی 2000ء سے 2014ء تک جامعہ اشرفیہ میں صدر المدرسین کی حیثیت سے فائز رہے  ۔

## تصنیفات
علامہ محمد احمد مصباحی کی کتابیں
* 1، حدوث الفتن و جہاد اعیان السنن، عربی
* 2، تدوین قرآن
* 3، امام احمد رضا اور تصوف
* 4، معین العروض
* 5، تنقید معجزات کا علمی محاسبہ
* 6، رشتہ ازدواج اسلام کی نظر میں
* 7، امام احمد رضا کی فقہی بصیرت جد الممتار کے آئینے میں
* 8، فرائض و آداب متعلم معلم
* 9، خلفائے راشدین اور اسلام کا نظام اخلاق۔
* تصحیح، تقدیم، تحشیہ، ترجمہ۔
* 1، معانقہ عید
* 2، جمل النور فی نھی النساء عن زیارةالقبور
* 3، جد الممتار اول
* 4، جد الممتار ثانی
* 5، فتاویٰ رضویہ جدید۔اول، سوم، چہارم، نہم کی عربی و فارسی عبارتوں کا ترجمہ
* 6، براءت علی از شرک جاہلی
* 7، مقامع الحدید علی خد المنطق الجدید
* 8، رسوم شادی
* 9، تقدیر و تدبیر
* 10، الکشف شافیا حکم فونوجرافیا عربی۔
* 11، مدارک التنزیل پر عربی حاشیہ

تقدیم۔1، امام احمد رضا اور رد بدعات و منکرات از، علامہ یاسین اختر مصباحی
اسلام اور امن عالم، بزم اولیاء، سنت کی آئینی حیثیت از، علامہ بدر القادری
مضامین۔شیخ عزالدین بن عبد السلام، صاحب ہدایہ، تعارف جد الممتار، طالبان علوم نبویہ کی ذمہ داریاں، تعارف امام احمد رضا فاضل بریلوی، امام احمد رضا کے فتاوی کی ایک خصوصیت، مدارس اسلامیہ میں تعلیمی انحطاط-اسباب اور علاج، ثانوی مدارس کی تعلیم، اہل سنت کی تصنیفات، علامہ فضل حق خیرآبادی-ایک فلسفی یا زبردست اسلامی متکلم، تصوف اور اعداے تصوف، اس کے علاوہ مجلس برکات سے شائع ہونے والی ہر کتاب پر آپ نظر ثانی فرماتے ہیں۔

## حوالہ جات
قومی مصالحت

**قومی مصالحت** کی اصطلاح کو سیاسی مسائل کے شکار ملک میں نام نہاد "قومی اتحاد" قائم کرنے کے لیے استعمال کیا جاتا ہے۔

یہ عمل افغانستان میں سوویت اتحاد کی مشاورت کے بعد ببرک کارمل کے زیر قیادت پیپلز ڈیموکریٹک پارٹی کی حکومت نے دس نکاتی مفاہمتی پروگرام کا آغاز کیا.  اس مقصد کے لیے ببرک کارمل نے چھ افراد پر مشتمل گروپ بنایا، ان تمام افراد کا تعلق کسی سیاسی پارٹی سے نہیں تھا۔ بعد میں محمد نجیب اللہ نے 1987ء میں اس پروگرام میں توسیع کی۔ 90 کی دہائی کے آغاز میں ثور انقلاب کے بعد جاری افغان خانہ جنگی کے خاتمہ تک اس پروگرام کو جاری رکھا گیا۔ قومی مصالحتی اجلاس میں یہ اس نیتجے پر پہنچے کہ سوویت اتحاد کی افواج کو افغانستان سے نکل جانا چاہیے۔

## نیا آئین
1985ء میں میخائل گورباچوف کو سوویت اتحاد کی کمیونسٹ پارٹی کا سیکرٹری جنرل منتخب کیا گیا۔ گورباچوف نے نئے افغان صدرمحمد نجیب اللہ پر زور دیا کہ وہ جمہوری جمہوریہ افغانستان میں امن قائم کرنے کی تجویز کے ساتھ  سامنے آئے۔ 15 جنوری 1987 ء کو نجیب اللہ نے مجاہدین اور حکومتی افواج کے مابین چھ ماہ کی جنگ بندی کا مطالبہ کیا، اس عرصے میں وہ "قومی مصالحت" کے لیے مختلف پیشکشوں لے کرآئے۔ مزاحمتی دستوں نے جولائی 1987ء میں غور صوبے میں ایک اجلاس میں ان تجاویز کا جواب دیا۔ یہ اجلاس مجاہدین کے رہنما اسماعیل خان نے ہرات صوبے  میں منعقد کیا تھا۔ . نجیب اللہ کی تجویز مسترد کردی گئی اور چھ ماہ کی جنگ بندی کر دی گئی۔

نجیب اللہ کی زیر قیادت 1987ء میں لویہ جرگہ نے ایک نیا آئین منظور کیا۔ نئے آئین نے ملک میں ایک پارٹی کی حکومت کو ختم کر دیا اس کی جگہ لویہ جرگہ ، سینیٹ اور ماضی کی انقلابی کونسل کی جگہ ایوان زیریں وولسی جرگہ نے لی۔ ملک کے قانونی نام کے ساتھ "جمہوری" ختم کر دیا گیا اور ملک کا قانونی نام جمہوریہ افغانستان رکھا گیا۔ کافی مذاکرات کے بعد ریاست کا سرکاری مذہب دوبارہ اسلام رکھ دیا گیا۔

## حوالہ جات

## بیرونی روابط
آئین افغانستان (1987ء)

زمرہ:ویکی ڈیٹا سے مطابقت رکھنے والی مختصر تفصیل
حصار لیک

**حصار لیک** (لاطینی: Hisarlik) ترکی کا ایک آباد مقام و آثاریاتی مقام جسے قدیم ٹرائے کا مقام تصور کیا جاتا ہے۔

## مزید دیکھیے
* ترکی
* ترکی کے شہروں کی فہرست

## حوالہ جات

زمرہ:ترکیہ کے سابقہ آباد مقامات
زمرہ:ترکیہ میں قدیم یونانی مقامات
زمرہ:صوبہ چناق قلعہ
زمرہ:ٹرائے
زمرہ:کامنز زمرہ جس کا ربط ویکی ڈیٹا پر ہے
زمرہ:مرمرہ علاقہ میں آثاریاتی مقامات
زمرہ:چناق قلعہ صوبہ کے آباد مقامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اناطولیہ
زمرہ:ترکیہ میں مقامات عالمی ثقافتی ورثہ
زمرہ:آثاریات ترکیہ
زمرہ:ترکیہ کی قدیم تاریخ
نیکوسیا اتاترک اسٹیڈیم

**نیکوسیا اتاترک اسٹیڈیم**  () شمالی نیکوسیا، ترک جمہوریہ شمالی قبرص میں ایک کثیر المقاصد اسٹیڈیم ہے۔ موجودہ دور میں عام طور پر ایسوسی ایشن فٹ بال مقابلوں کے لیے استعمال ہوتا ہے۔

یہ اسٹیڈیم جدید ترکی کے بانی مصطفی کمال پاشا کے نام پر بنا ہے، جنھیں عام طور سے ترکی میں لوگ اتا ترک یا بابائے ترکی کہتے ہیں۔

## حوالہ جات

زمرہ:شمالی قبرص میں فٹ بال مقامات
زمرہ:شمالی نیکوسیا کی عمارات و ساخات
زمرہ:قبرص میں کثیر المقاصد اسٹیڈیم
زمرہ:نیکوسیا میں کھیل
جی ایس پی اسٹیڈیم

**پین سپرئین جمناسٹک ایسوسی ایشن اسٹیڈیم** یا **جی ایس پی اسٹیڈیم**  ) ستروولوس، ضلع نیکوسیا، قبرص میں ایک فٹ بال اسٹیڈیم ہے۔

## حوالہ جات

زمرہ:1999ء میں پایہ تکمیل کھیل مقامات
زمرہ:قبرص میں 1999ء کی تاسیسات
زمرہ:قبرص میں ایتھلیٹکس (ٹریک اینڈ فیلڈ) مقامات
زمرہ:قبرص میں فٹ بال مقامات
زمرہ:قبرص میں کثیر المقاصد اسٹیڈیم
زمرہ:قبرص میں کھیلوں کے مقامات
زمرہ:قومی اسٹیڈیم
زمرہ:نکوسیا کی عمارات و ساخات
زمرہ:نیکوسیا میں کھیل
زمرہ:قبرص میں مقامات موسیقی
زمرہ:ویکی ڈیٹا سے مطابقت رکھنے والی مختصر تفصیل
رائل ٹیلی ویژن سوسائٹی

رائل ٹیلی ویژن اکیڈیمی، جسے آر ٹی ایس (RTS) بھی کہا جاتا ہے، برطانیہ کی ایک تعلیمی چیرٹی ہے جس کا مقصد ماضی، حال اور مستقبل کے ٹی وی پروگراموں پر بحث اور تجزیہ کرنا ہے۔ یہ دنیا کی قدیم ترین ٹی ویژن سوسائٹی ہے۔ رائل ٹیلی ویژن سوسائٹی کا مرکزی دفتر لندن میں ہے۔ برطانیہ میں اس وقت ان کے قومی کے علاوہ تیرہ علاقائی سنٹر ہیں۔ اس کے علاوہ اس کی جمہوریہ آئر لینڈ میں بھی شاخ ہے۔

## تاریخ

اس گروپ کا آغاز 7 ستمبر 1927ء میں ہوا جب ٹیلی ویژن کافی حد تک ابتدائی اور تجرباتی مراحل طے کر رہا تھا ۔ ٹیلی ویژن کی ترقی کی خاطر اس سے متعلقہ انجنیئر اور سائنسدانوں کے لیے ایک فورم ہونے کے علاوہ سوسائٹی باقاعدہ طور پر رسالہ بھی شائع کرتی ہے۔ سوسائٹی کے ساتھ رائل کا خطاب نومبر 1997 میں دیا گیا جب برطانیہ کے ولیعہد شہزادہ چارلس نے اس کی سرپرستی سنبھالی۔

## سرگرمیاں

رائل ٹیلی ویژن سوسائٹی باقاعدگی سے سیمینار کا انعقاد کرتی ہے۔ جس میں ممبراب کے علاوہ ٹیلی ویژن صنعت سے متعلق لوگ شرکت کرتے ہیں ۔ اس کے علاوہ سوسائٹی *ٹیلی ویژن* نام کا ماہانہ رسالہ بھی شائع کرتی ہے۔

سوسائٹی برطانیہ سے تعلق رکھنے والی مصنفین، اداکاروں کے کامیاب ٹی وی پرگراموں کی نمائش کرتی ہے تاکہ ان کی خوبیوں اور خامیوں سے سیکھا جا سکے۔

سوسائٹی ہر سال ٹیلی ویژن کے برطانوی بہترین پروگراموں کو اعزازات سے بھی نوازتی ہے۔ جن میں سب سے اہم لندن میں منعقد کی جانی والی تقریب ہوتی ہے۔ 
## قومی عزازات
سوسائٹی قومی اعزازات کو ہر سال چھ اہم زمروں میں تقسیم کر کے نوازتی ہے
* آر ٹی ایس پروگرام اعزاز
* آر ٹی ایس ٹیلی ویژن صحافتی اعزاز
* آر ٹی ایس فنی مہارت و ڈیزائن اعزاز
* آر ٹی ایس سٹودنٹ ٹیلی ویژن اعزاز
* جوان کاریگروں کے لیے اعزاز
* آر ٹی ایس پلگرم اعزاز
اس کے علاوہ علاقائی ٹیلی ویژن پرگراموں کو اعزازات ے نوازنے کے لیے برطانیہ کے دوسرے حصوں میں بھی تقریبات کا انعقاد کیا جاتا ہے۔

## حوالہ جات

## بیرونی روابط
* باضابطہ ویب گاہ

زمرہ:1927ء میں قائم ہونے تنظیمیں
زمرہ:برطانوی فلم اعزازات
زمرہ:لندن شہر میں قائم تنظیمیں
زمرہ:مملکت متحدہ میں ٹیلی ویژن تنظیمیں
زمرہ:مملکت متحدہ میں 1927ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
میکاریو اسٹیڈیم

**میکاریو اسٹیڈیم**  () نیکوسیا، قبرص مِں کثیر المقاصد اسٹیڈیم ہے۔  1999ء میں جی ایس پی اسٹیڈیم کے تعمیر سے قبل یہ دار الحکومت کا سب سے بڑا اسٹیڈیم تھا۔ موجودہ دور میں عام طور پر ایسوسی ایشن فٹ بال میچوں کے لیے استعمال ہوتا ہے۔ 

## حوالہ جات

زمرہ:قبرص میں ایتھلیٹکس (ٹریک اینڈ فیلڈ) مقامات
زمرہ:قبرص میں فٹ بال مقامات
زمرہ:قبرص میں کثیر المقاصد اسٹیڈیم
زمرہ:قبرص میں کھیلوں کے مقامات
زمرہ:نکوسیا کی عمارات و ساخات
زمرہ:نیکوسیا میں کھیل
زمرہ:قبرصی کھیلوں کے نامکمل مضامین
الفتھیریا انڈور ہال

**الفتھیریا انڈور ہال** یا **الفتھیریا ایتھلیٹک سینٹر**  (یونانی زبان: Αθλητικό Κέντρο "Ελευθερία") میکاریو اسٹیڈیم کے قریب انگومی، نیکوسیا، قبرص میں ایک اندرون در کھیلوں کا مقام ہے۔ یہ باسکٹ بال، بیڈمنٹن، جمناسٹک، کراٹے، ہینڈ بال، اسکواش، والی بال، جوڈو، فوٹسال اور ٹیبل ٹینس کے لیے استعمال ہوتا ہے۔

## حوالہ جات

زمرہ:قبرص میں باسکٹ بال مقامات
زمرہ:نکوسیا کی عمارات و ساخات
زمرہ:نیکوسیا میں کھیل
زمرہ:قبرص میں مقامات موسیقی
زمرہ:قبرص میں والی بال کے مقامات
زمرہ:قبرص میں اندرون در کھیلوں کے میدان
زمرہ:قبرص میں ہینڈ بال کے مقامات
روری پیک اعزاز

روری پیک ایک برطانوی فلمی اعزاز ہے، جو ان عکاسوں کو دیا جاتا ہے جو اہم واقعات کی رپورٹنگ کی خاطر اپنی جان تک کی پروا نہیں کرتے۔ اسے شمالی آئر لینڈ کے فری لانس کیمرا مین روری پیک کے اعزاز میں 1995ء میں جاری کیا گیا۔ روری پیک 1993 میں ماسکو میں ہونے والی فوجی بغاوت کی کوریج کے دوران ہلاک ہوئے تھے۔ اس اعزاز کا اجرا روری پیک کی بیوی جولیٹ پیک  اور دوست جان گنسٹن نے روری پیک ٹرسٹ نکے تحت کیا ہے۔ اس اعزاز کے لیے سرمایہ سونی کی برطانوی شاخ مہیا کرتی ہے۔ روری پیک ٹرسٹ اس وقت عالمی پہچان رکھتا ہے جس کا مقصد فری لانس کام کرنے والوں کو تحفظ اور امداد پہچانا ہے۔
## زمرے
اس وقت روری پیک اعزاز درج ذیل تین زمروں میں دیا جاتا ہے۔
* روری پیک اعزاز برائے خبر
* روری پیک اعزاز برائے فیچر خبر
* حالات حاضرہ کے لیے سونی امپیکٹ اعزاز

## حوالہ جات

## بیرونی روابط
* باضابطہ ویب گاہ

زمرہ:برطانوی اعزازات
زمرہ:برطانوی فلم اعزازات
ری برتھ پارٹی (شمالی قبرص)

**ری برتھ پارٹی **  (، **YDP**) شمالی قبرص کی ایک سیاسی جماعت ہے۔ اس کا قیام 7 اکتوبر 2016ء کو عمل میں آیا۔

## حوالہ جات

زمرہ:2016ء میں قائم ہونے والی سیاسی جماعتیں
زمرہ:شمالی قبرص کی سیاسی جماعتیں
زمرہ:ویکی ڈیٹا سے مختلف مختصر وضاحت
مجلس جمہوریت (شمالی قبرص)

**مجلس جمہوریت **  () ترک جمہوریہ شمالی قبرص کا پارلیمان ہے۔ اس کے 50 ارکان ہیں جو متناسب نمائندگی کی بنیاد پر پانچ سالہ مدت کے لیے منتخب کیے جاتے ہیں۔

## حوالہ جات

زمرہ:حکومت شمالی قبرص
زمرہ:شمالی قبرص کی سیاست
زمرہ:قومی مقننہ
زمرہ:یک ایوانی مقننہ
زمرہ:ویکی ڈیٹا سے مختلف مختصر وضاحت
سشمیتا سین

**سشمیتا سین** بھارتی اداکارہ اور ماڈل ہیں ۔ وہ 19 نومبر 1975 کو پیدا ہوئیں۔ انھوں نے اٹھارہ سال کی عمر میں "مس یونیورس" کا اعزاز حاصل کیا۔ وہ یہ اعزاز حاصل کرنے والی پہلی بھارتی خاتون ہیں ۔ وہ ایک تنہا ماں ہیں جنھوں نے 2000 میں پہلی بیٹی اور 2010 میں دوسری بیٹی گود لی۔ انھوں نے ہندی فلموں کے ساتھ ساتھ تامل اور بنگالی فلموں میں بھی کام کیا۔بہترین اداکاری کی وجہ سے مختلف ایوارڈز حاصل کیے انھیں اپنی بہترین اداکاری کی وجہ سے فلم فیئر ایوارڈ بھی ملا۔مس یونیورس کا اعزاز جیتنے کے بعد انھیں مختلف فلموں میں اداکاری کی پیشکش ہوئی اور انھوں نے  اداکاری کا آغاز فلم "دستک "سے کیا جو 1996 میں ریلیز ہوئی.
ان کی پہلی کامیاب کمرشل تامل فلم "رت جگا" ہے جو 1997 میں ریلیز ہوئی اس کے بعد انھوں نے متعدد فلموں میں اپنی اداکاری کے جوہر دکھائے جن میں صرف تم,  قسم, آنکھیں اور میں ہوں ناں شامل ہیں جنھوں نے باکس آفس پر کامیابی کے جھنڈے گاڑے۔ انھوں نے فلموں میں اداکاری کے ساتھ ساتھ اسٹیج پر بھی اپنی اداکاری کے جلوے بکھیرے اور مختلف معاشرتی مسائل کو اجاگر کیا اور انھیں اپنے سماجی کاموں کی وجہ سے 2013 میں مدر ٹریسا ایوارڈ بھی جیتا۔

## ابتدائی زندگی
سشمیتا سین 19 نومبر 1975 کو ایک بنگالی بادیا فیملی خاندان ، حیدرآباد میں پیدا ہوئیں۔ ان کے والد سابقہ بہارتی فضایہ میں ونگ کمانڈر کے عہدے پر فائز رہے ہیں اور ان کی ماں سبحانہ سین ماہر زیورات ڈیزائنر ہیں۔جن کا دبئی میں اسٹور ہے۔

## مس انڈیا
سشمیتا نے "فیمینا مس انڈیا" کے مقابلے میں حصہ لیا اور فیمینا "مس انڈیا یونیورس" کا اعزاز اپنے نام کیا۔جس کے بعد وہ مس یونیورس 1994 کے عالمی مقابلے کے لیے اہل ہوگئیں۔ 

## مس یونیورس
1994 میں سشمیتا سنگ نے عالمی مس یونیورس کے مقابلے میں بھارت کی نمائندگی کرتے ہوئے حصہ لیا اور اس مقابلے کا اعزاز اپنے نام کیا وہ پہلی بھارتی خاتون تھیں جن کے نام یہ اعزاز ہوا ۔ مس یونیورسٹی اعزاز کو جیتنے کے 23 سال بعد 30 جنوری 2017 کو انھوں نے مس یونیورس 2016 میں بطور جج فرائض سر انجام دیے یہ مقابلہ مال آف ایشیا ارینہ ، میٹرو منیلا فلپائن میں منعقد ہوا۔

## فلمیں
* دستک 1996
* زور 1997
* صرف تم 1999
* ہندوستان کی قسم 1999
* بیوی نمبر 1 1999
* آغاز 2000
* فضا 2000
* کیوں کہ میں جھوٹ نہیں بولتا 2001
* نائیک 2001
* بس اتنا خواب ہے 2001
* آنکھیں 2002
* تم کو نہ بھول پائیں گے 2002
* فی الحال 2002
* سمے 2003
* پرآن جائے پرشان نہ جائے 2003
* واستو شاستر 2003
* پیسہ وصول 2004
* میں نے پیار کیوں کیا 2005
* میں ایسا ہی ہوں 2005
* بے وفا 2005
* رام گوپال ورما 2007
* کرمااور ہولی 2009
* ڈو ناٹ ڈسٹرب 2009
* دلہا مل گیا 2010
* نرباک 2015

## حوالہ جات

زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بنگالی سنیما کی اداکارائیں
زمرہ:بنگالی شخصیات
زمرہ:بیسویں صدی کی بھارتی اداکارائیں
زمرہ:بھارتی فاتحین مقابلہ حسن
زمرہ:بھارتی فلمی اداکارائیں
زمرہ:تمل سنیما کی اداکارائیں
زمرہ:حیدرآباد، بھارت کی اداکارائیں
زمرہ:فوجیوں کے بچے
زمرہ:فیمنا مس انڈیا فاتحین
زمرہ:مس یونیورس 1994ء شرکاء مقابلہ
زمرہ:مس یونیورس فاتحین
زمرہ:ہندی سنیما کی اداکارائیں
زمرہ:حیدر آباد، بھارت کی خواتین ماڈل
زمرہ:ویکی ڈیٹا سے مختلف مختصر وضاحت
زمرہ:مٹھی بائی کالج کے فضلا
گپی گریوال

روپندر سنگھ گریوال المعروف گپی گریوال، ایک بھارتی اداکار، گلوکار , ہدایت کار اور پروڈیوسر ہیں جنھوں نے کئی پنجابی اور ہندی فلموں میں کام کیا ہے۔
ان کے پنجابی گانوں کے البم " پھلکاری" نے کامیابی کے کئی نئے ریکارڈ بنائے۔ انھوں نے فلم "میل کرادے ربا" سے اپنی اداکاری کا آغاز 2010 میں کیا۔بعد ازاں کیری آن جٹا، لکی ڈی انلکی کہانی اور جٹ جیمز بانڈ میں اداکاری کے جلوے بکھیرے اور کامیابی کی بلندی کو چھویا۔ انھوں نے 2011 میں فلم "جننہے میرا دل لوٹیا" میں اپنی بہترین کارکردگی کے لیے "پی ٹی سی بہترین اداکار ایوارڈ"  بھی حاصل کیا۔

## موسیقی کیریئر
2014 میں گریوال نے اپنی پہلی فلم البم "چکھ لے" ریلیز کی۔جسے  امان حیر کی طرف سے تیار کیا گیا۔اس کے علاوہ نشہ، پھلکاری، پھلکاری 2 ، بس ہٹ اور گینگسٹر شامل ہیں۔ 2012  میں ان کے گیت "انگریجی بیٹ" کو بالی ووڈ کی فلم میں بھی شامل کیا گیا ۔ انھوں نے 2014 میں سینڈویل اور برمنگھم میلہ میں اپنی شاندار کارکردگی کا مظاہرہ کرکے بے پناہ پزیرائی حاصل کی ۔

## فلمی کیریئر
گریوال نے پہلی پنجابی فلم 2010 " میل کرا دے ربا" میں ایک معاون کردار ادا کیا۔ اس نے اس کے بعد "جنہے میرا دل لوٹیا" میں ایک اہم کردار ادا کیا ۔ ان کی اگلی فلم" مرزا دا ان ٹولڈ اسٹوری" نے پہلے دن آغاز پر ہی کامیابی کے کئی ریکارڈ توڑے۔
ان کی اگلی فلم "کیری آن جٹا"  جولائی 2012 میں جاری ہوکر پنجابی فلمی صنعت کی کامیاب ترین فلم بن گئی۔ 2013 میں گریوال نے ایکشن فلم سنگھ بمقابلہ کوور، مزاحیہ فلم "لکی دی ان لکی کہانی" ، "بیسٹ آف لک"  ، "بھاجی" میں اداکاری کی۔

## ذاتی زندگی
گریوال شادی شدہ اور دو بیٹے اکومکر سنگھ گریوال اور گرفاتح سنگھ گریوال کے والد ہیں۔ انھوں نے اپنے چھوٹے بیٹے گرفاتح سنگھ  کے نام سے ایک پروڈکشن ہاوس بھی کھولا۔ ان کے بڑے بھائی سپی گریوال آسٹریلیا میں سکونت پذیرہیں۔
گریوال نے ہوٹل مینجمنٹ کی ڈگری حاصل کی ہے اور دہلی میں ایک ویٹر کے طور پر 6500 روپے  پربھی کام کیا ہے۔کینیڈا میں انھوں نے سیکورٹی گارڈ کے طور پر کام شروع کیا اور اپن کی بیوی رونیت کور نے  سب وے میں بھی کام کیا ۔

## فلمیں

* میل کرادے ربا
* جہنے میرا دل لوٹیا
* کیری آن جٹا
* کیری آن جٹا 2
* سنگھ بمقابلہ کور.
* جٹ اور  جیمز بانڈ
* منجی بسترے
* بھا جی
* لکی ڈی انلکی کہانی
* فرار
* کپتان
* سیکنڈہینڈ ہسبینڈ

## حوالہ جات

زمرہ:اکیسویں صدی کے بھارتی گلوکار
زمرہ:اکیسویں صدی کے پنجابی مرد اداکار
زمرہ:بقید حیات شخصیات
زمرہ:بھارتی سکھ
زمرہ:بھارتی مرد فلمی گلوکار
زمرہ:پنجابی سنیما کے مرد اداکار
زمرہ:پنجابی گلوکار
زمرہ:پنجابی مرد صوتی اداکار
زمرہ:پنجابی موسیقی
زمرہ:پنجاب، بھارت کے گلوکار
زمرہ:پنجاب، بھارت کے مرد اداکار
زمرہ:ضلع لدھیانہ کی شخصیات
زمرہ:اکیسویں صدی کے مرد گلوکار
زمرہ:بھارتی مرد صوتی اداکار
زمرہ:بھارتی مرد گلوکار
زمرہ:بھارتی فلمی پیشکار
زمرہ:اکیسویں صدی کے بھارتی مرد اداکار
زمرہ:پنجابی زبان کے گلوکار
زمرہ:اکیسویں صدی کے بھارتی مرد گلوکار
زمرہ:بھارتی لوک-پاپ گلوکار
زمرہ:بھارتی مرد پاپ گلوکار
زمرہ:لدھیانہ کے موسیقار
جناح ۔ اتحاد سے تقسیم تک

یہ کتاب جسونت سنگھ نے قائد اعظم محمد علی جناح کے بارے میں اگست 2009ء میں لکھی۔جسونت سنگھ بھارت کے وزیرِ خارجہ رہ چکے ہیں۔اُنھوں نے سب کتابیں انگریزی میں لکھی ہیں۔اس کتاب "جناح۔اتحاد سے تقسیم تک" کا اُردو نسخہ' رُوپا اینڈ کو' نے نئی دہلی سے شائع کیا ہے اور اس کی طباعت بھی وہیں کے ایک پریس سے ہوئی ہے۔ خوبصورت گرد پوش، عُمدہ کاغذ اور مضبوط جلد والی455صفحات پر مشتمل کتاب ہے۔
کتاب کے شروع میں ایک مرکزی مترجم فرحت احساس کے ساتھ تین دوسرے لوگوں مسعود ہاشمی، سہیل انجم اور اسما سلیم کے نام 'بالاشتراک' ا ور پروفیسر اختر الواسع کا نام 'نظر ثانی' کے سلسلے میں دیا گیا ہے۔
### موضوع
مصنف نے 1947ء میں برِصغیر پاک و ہند کی تقسیم کا ذمہ دار قائد اعظم کی بجائے جواہر لال نہرو،سردار ولب بھائی پیٹل اور کانگریس کو ٹھہرایا۔ کتاب میں کئی مواقع پر جا بجا قائد اعظم کی شخصیت اور ان کی سیاسی بصیرت کی تعریف کی گئی ہے۔جبکہ کئی ایک مواقع پر پنڈت نہرو اور ولب بھائی پٹیل کو سخت تنقید کا نشانہ بنایا ہے۔نیز جون 1946ء کے منصوبے کا بہت تفصیلی اور معلوماتی تذکرہ موجود ہے۔ جناح کا "سفر بطورسفیرِ ہندو مسلم اتحاد،آزاد خیال دستوری اور انڈین قوم پرست سے پاکستان کے قائد اعظم" کے بارے میں بتانے کی بجائے انھوں نے تقسیمِ ہند کو قسط در قسط لکھا۔انھوں نے اپنے مقالہ میں جناح کو محض پاکستان کا نہیں بلکہ پورے برِصغیر کا قائد اعظم قرار دیا ہے۔

### تنقید
کتاب کی اشاعت پر اس کے مصنف کو بھارت میں کافی تنقید سے گذرنا پڑا تھا۔ اسلام ،مسلمانوں اور تقسیم ہند کے بارے میں تاریخی حقائق کو اپنے انداز میں پیش کیا گیا ہے۔انگریزی میں کتاب کو بہت پسند کیا گیا لیکن اردو ترجمہ میں قاری نے کئی خامیوں کی نشان دہی کی۔اس کی وجہ اس کے(بعض مقامات پر دشوار اور کسی حد تک ناقص) ترجمے اور پروف خوانی اور کمپوزنگ کی ان گنت فرو گزاشتیں ہیں، جو طبیعت پر بے حد گراں گذرتی ہیں اور مطالعے میں رخنے کا سبب بنتی ہیں۔

## حوالہ جات
1۔ https://www.dawn.com/news/866013اخذ شدہ بتاریخ2 9نومبر 2018

2۔ https://en.wikipedia.org/wiki/Jinnah:_India,_Partition,_Independenceاخذ شدہ بتاریخ2 9نومبر 2018

3۔https://www.thehindu.com/todays-paper/tp-national/tp-newdelhi/BJP-fears-Jaswantrsquos-Jinnah-book-will-re-ignite-اخذ شدہ بتاریخ2 9نومبر 2018controversy/article16536092.ece

4۔http://news.rediff.com/special/2009/aug/18/special-the-case-for-and-against-jinnah.htmاخذ شدہ بتاریخ2 9نومبر 2018

5۔https://www.livemint.com/Politics/SErCZ0ewVhfPabjq7ie2MK/BJP-expels-Jaswant-Singh-over-praise-for-Jinnah-in-his-book.htmlاخذ شدہ بتاریخ2 9نومبر 2018
کوشکلوچیفتلیک

**کوشکلوچیفتلیک** (لاطینی: Köşklüçiftlik) قبرص کا ایک آباد مقام جو ضلع نیکوسیا میں واقع ہے۔

## تفصیلات
کوشکلوچیفتلیک کی مجموعی آبادی 2,939 افراد پر مشتمل ہے۔

## مزید دیکھیے
* قبرص
* قبرص کے شہروں کی فہرست

## حوالہ جات

زمرہ:ضلع نیکوسیا کے آباد مقامات
زمرہ:نیکوسیا کے مضافات
زمرہ:شمالی نکوسیا
زمرہ:ویکی ڈیٹا سے مطابقت رکھنے والی مختصر تفصیل
زائدہ دودیہ

**معلقہ دودیہ** یا **زائدہ دودیہ**  (**اپینڈکس**) خوراک کی نالی میں ڈیوڈینم کے بعد ایک طرف سے بند نلی ہے جو کالی آنت (Caecum) کے ساتھ جڑی ہوئی ہے۔ اسے دودی (Vermiform) بھی کہا جاتا ہے۔ اپینڈکس پیٹ کی دائیں طرف نچلی جانب ہوتی ہے۔ اس کی لمبائی تقریبا 25 سینٹی میٹر سے لے کر 15.25 سینٹی میٹر [1 سے 6 انچ] تک ہوتی ہے۔

ابھی تک انسانوں میں اپینڈکس کا کوئی خاص فعل معلوم نہیں ہو سکا۔ تاہم قیاس کیا جاتا ہے کہ ہزاروں برس قبل یہ نظام انہضام کا ضروری حصہ تھا غالباً اس میں نباتی ریشے ہضم کرنے والے خامرے (Enzymes) بنتے تھے۔ رفتہ رفتہ ارتقائی عمل میں اس کی ضرورت ختم ہو گئی۔ اس میں غذائی اجزا پھنس جائیں تو شدید درد ہوتا ہے جسے ورم زائدہ (Appendicites) کہا جاتا ہے۔ تب بذریعہ سرجری یہ نلی نکال دی جاتی ہے۔

## مزید دیکھیے
* انسانی جسم
* انسانی ہضمی نظام
* مدافعتی نظام
* انسانی تشریح
* قلبی وِ عائی نظام

## حوالہ جات

زمرہ:نظام انہضام
زمرہ:کامنز زمرہ جس کا ربط ویکی ڈیٹا پر ہے
رین ڈانس فلمی میلہ

**رین ڈانس فلمی میلہ** ایک آزاد فلمی اسکول اور فلمی میلہ ہے۔ جس کا انعقاد 	لندن، نیویارک شہر، وینکوور، مانٹریال، ٹورنٹو، برلن، برسلز اور بوڈاپسٹ میں ہوتا ہے۔ اس کی بنیاد 1993ء میں ایلیٹ گروو نامی فلم ساز نے رکھی تھی جو کینیڈا کے شہر ٹورنٹو میں پیدا ہوئے تھے۔ شروع کے دنوں اس میلے کا مقصد امریکی آزاد فلم سازوں کی مدد کرنا تھا لیکن بعد میں یہ ایک عالمی میلہ بن گیا۔ 2017ء میں اس میلے میں 119 ممالک کی تیار کردہ ایک سو آزاد فیچر فلمیں اور ڈیڑھ سو مختصر دورانیئے کی فلمیں دکھائی گئیں۔

فنون لطیفہ سے تعلق رکھنے والے امریکی رسالے *ورائٹی* نے اسے دنیا کے اُن پچاس فلمی میلوں میں جگہ دی ہے جہاں جانے میں کبھی ناغہ نہیں کرنا چاہیے۔

رین ڈانس فلمی صنعت سے جڑے لوگوں کے علاوہ صحافیوں، خریداروں اور فلم کے شائقین کے لیے فیچر اور مختصر دورانیئے کی فلموں نمائش کرتا ہے۔ 2009ء میں لگ بھگ 6069 اور 2010ء میں 4694 تماشائیوں نے میلے میں شرکت کی۔

## بیرونی روابط
* باضابطہ ویب گاہ

زمرہ:1992ء میں تاسیس شدہ مکرر واقعات
زمرہ:مملکت متحدہ میں فلمی میلے